Държавен вестник, бр. 24, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  24
на измама бъде установено след спечелване и 
отпускане на финансиране за лицето с невярна 
декларация, изпълнението на сключения дого-
вор за финансиране се прекратява и се изисква 
възстановяване на изплатените вече средства 
заедно със законната лихва.
Чл. 11. Физически лица с трайни уврежда-
ния, които са били финансирани за започване и 
развитие на самостоятелна стопанска дейност от 
Агенцията за хората с увреждания, нямат право 
на повторно кандидатстване по Методика за фи-
нансиране на проекти за започване и развитие 
на самостоятелна стопанска дейност от лица с 
трайни увреждания.
Раздел ІІ
Предназначение на отпусканите средства за 
финансиране на конкурсните проекти
Чл. 12. Средства за финансиране на конкурсни 
предложения се отпускат на лицата по чл. 2 само 
след представяне на цялостно разработен проект 
и получена оценка в съответствие с разпоредбите 
на раздел IV на настоящата методика.
Чл. 13. Размерът на исканото финансиране за 
конкурсното предложение не може да превишава 
сумата 20 000 лв.
Чл. 14. Средства за финансиране на конкурс-
ното предложение се отпускат от АХУ за по-
криване само на еднократни допустими разходи, 
които се отнасят до инвестиционните дейности 
от първа група.
Чл. 15. Еднократните допустими разходи се 
групират по компоненти, които са:
1. компонент 1 – разходи, свързани с учредя-
ването на едноличното предприятие;
2. компонент 2 – разходи, свързани със създа-
ване на здравословни и безопасни условия на труд;
3. компонент 3 – средства за придобиване на 
оборудване;
4. компонент 4 – средства за начален оборотен 
капитал;
5. компонент 5 – разходи, свързани със запла-
щане на краткосрочен квалификационен курс.
Чл. 16. (1) Не са еднократни (инвестиционни) 
разходи разходите за: реклама, наеми за ползване 
на помещения и/или оборудване, транспортни 
разходи, възнаграждения и осигуровки, в т.ч. и 
за лицата, които се занимават с реализацията 
на инвестиционните дейности, командировки, 
застраховки, погасявания на задължения към 
доставчици по други проекти, лихви, такси за 
обслужване на банкови сметки и всякакви други 
разходи, които имат характер на текущи разходи 
и се отнасят към разходите за дейностите от 
втора група.
(2) Покупката на земи и трайни насаждения 
не се финансира по тази методика.
Чл. 17. (1) Със средствата по компонент 1 
се покриват разходите за учредяване на ново 
предприятие, които включват такси, свързани с 
регистрацията в търговския регистър.
(2) Не се покрива от субсидията вноската, 
дължима при учредяване на еднолично друже-
ство с ограничена отговорност съгласно чл. 117, 
ал. 1 от Търговския закон, както и хонорарите 
за адвокати.
(3) Изработването на печат с наименованието 
на предприятието не се счита за разход, свързан 
с учредяване на предприятието.
Чл. 18. (1) Със средствата по компонент 2 
се покриват разходи за строително-монтажни 
работи, които не може да превишават 20 % от 
исканата субсидия.
(2) Необходимостта от извършване на строи-
телно-монтажни работи подробно се обосновава 
във формуляра, като се описва съществуващото 
положение на помещението, в което ще се изпъл-
няват дейностите от втора група, преди ремонта 
и след него. Предвидените строително-монтажни 
работи трябва да отговарят на потребностите от 
създаване на работна среда за упражняване на 
производителен, безопасен и здравословен труд 
при спазване на изискванията на Наредба № 4 от 
2009 г. за проектиране, изпълнение и поддържане 
на строежите в съответствие с изискванията за 
достъпна среда за населението, включително за 
хората с увреждания и на Наредба № 7 от 1999 г. 
за минималните изисквания за здравословни и 
безопасни условия на труд на работните места 
и при използване на работното оборудване. Та-
кива ремонтни работи могат да бъдат свързани 
с изграждане на електрическа инсталация, в т.ч. 
монтиране на електрически контакти и ключове 
на подходяща височина, водопровод, канализация 
и вентилация, с подобряване на осветеността и 
на температурния режим, с подмяна на врати 
и подравняване на под с цел отстраняване на 
опасности при ходене по него, както и на други 
работи съобразно индивидуалните потребности 
на лицето с увреждания и предвидените за из-
пълнение дейности от втора група.
(3) Средствата за работите по ал. 1 се отпускат 
на кандидати (учредени вече еднолични пред-
приятия), които са собственици на помещенията 
(постройката), където ще се извършват дейностите 
от втора група.
(4) Ако кандидатът не е собственик, той 
представя предварителен договор със собстве-
ника на недвижимия имот с продължителност 
на ползването на имота не по-малка от срока по 
чл. 7, ал. 6 и писмено съгласие от собственика 
за извършване на предвидените работи по ал. 2. 
За реално изплащане на средствата за строи-
телно-монтажни работи след утвърждаване на 
конкурсното предложение в АХУ се представя 
подписан договор между едноличното предприя-
тие и собственика на недвижимия имот, в който 
специално се посочва начинът на признаване 
(възстановяване) на разходите за ремонт от 
страна на собственика на недвижимия имот.
(5) Когато помещенията (постройката), за 
които се предвижда извършването на строи-
телно-монтажните работи, се предоставят за 
ползване от свързано с кандидата (учреденото 
вече еднолично предприятие) лице, което може